คือประจำเดือนมาครั้งเเรกวันที่ 3พค (มาปกติเหมือนทุกๆเดือนเลยค่ะไม่มีอาการใดๆเลย) พอวันที่ 14พค ประจำเดือนมาครั้งที่2 ถ้านับวันนี้ด้วยก็คือ 3 วันเเล้ว เเต่วันนี้มีแค่นิดเดียวน้อยกว่าวันที่ผ่านมา วันที่ผ่านมาออกมาค่อนข้างมากเเละมีสีช้อคโกเเลต ประจำเดือนมาครั้งที่2 จะรู้สึกเพลียนิดๆเเละพอตอนเย็นจะรู้สึกพะอืดพะอืม อาเจียน เเละอ้วกออกมาด้วยค่ะ เป็นครั้งเเรกเลยที่ ปจด มาเดือนนึงถึง2ครั้งเเละมีอาการเเบบนี้ ปล.เดือนก่อนมี พสพไปเมื่อวันที่19เม.ย เเต่ป้องกันโดยใช้ถุงยางอนามัย เเละไม่เคยมี พสพ อีกเลยจนถึงวันนี้
สวัสดีค่ะ หากประจำเดือนมาวันที่ 3 พ.ค. แล้ววันที่ 14 พ.ค. ได้มีเลือดออกมาอีก ถือว่ามีอาการเลือดออกผิดปกติจากช่องคลอด โดยอาจเกิดจาก1. มีการตั้งครรภ์แล้วมีภาวะแทรกซ้อนเกิดขึ้น เช่น แท้งคุกคาม เป็นต้น โดยเลือดที่ออกในวันที่ 3 พ.ค. ก็อาจไม่ใช่ประจำดือนก็ได้2. มีการอักเสบติดเชื้อในโพรงมดลูก มักมีอาการปวดท้องน้อยและตกขาวที่ผิดปกติร่วมด้วย3. มีโรคที่มดลูก เช่น เนื้องอกมดลูก มีติ่งเนื้อในโพรงมดลูก เยื่อบุโพรงมดลูกหนาตัวผิดปกติ มะเร็งเยื่อบุโพรงมดลูก มะเร็งปากมดลูก เป็นต้น4. มีภาวะไทรอยด์ฮอร์โมนผิดปกติ5. ผลจากการใช้ยาฮอร์โมนต่างๆ เช่น ยาฉีดคุมกำเนิด ยาฝังคุมกำเนิด ยาสตรี สมุนไพร อาหารเสริมต่างๆ เป็นต้นในเบื้องต้น แนะนำควรลองตรวจหาการตั้งครรภ์ดูก่อนค่ะ หากตรวจไม่พบ ก็ให้สังเกตเลือดที่ออกไปก่อน หากยังคงมีเลือดออกมาบ่อยๆ อีก ก็ไม่ถือเป็นประจำเดือนที่ปกติ และเป็นอาการเลือดออกผิดปกติจากช่องคลอด ซึ่งควรไปพบสูติ-นรีแพทย์เพื่อและรักษาค่ะ ไม่ควรปล่อยไว้ เพราะจะทำให้เกิดภาวะโลหิตจางตามมาได้ค่ะ